Donald Tramp: Nasizm terroru zamanı insanların məruz qaldığı mənəviyyatsızlıq və dəhşətləri tam anlamaq mümkün deyil
ABŞ prezidenti Holokost qurbanlarının xatirəsini anıb, lakin yəhudilərin adını çəkməyib
Donald Tramp deyib ki, nasizm terroru zamanı insanların məruz qaldığı mənəviyyatsızlıq və dəhşətləri tam anlamaq mümkün deyil. İkinci Dünya Müharibəsi zamanı qətlə yetirilən 6 milyon yəhudinin anım günü ABŞ prezidenti zülmün zəfərinə bir daha yol verilməyəcəyinə and içib. Holokost qurbanlarının anım günü Tramp gələcəkdə soyqırımlara yol verilməyəcəyinə vəd verib. Osventsim ölüm düşərgəsinin azad edildiyi gündən 72 il ötür. Dünya boyu bu münaibətlə mərasimlər keçirilir. Tramp çıxışı zamanı şərin xeyrə üstün gəlməsinə hər vasitə ilə mane olacağını bildirib. «Ürək ağrısı və dərin hüznlə Holokost qurbanları və qəhrəmanların xatirəsini anırıq. Bilirik ki, ömrün toran cağlarında işıq daha parlaq görünür. Ölənləri yad edərkən biz bəşəriyyəti xilas edənlərə minnətdarlığımızı bildiriik»-deyə ABŞ dövlət başçısı sözünü davam etdirib. Prezident deyib ki, vəhdətlə biz dünyada sevgi və dözümlülüyü qoruyub saxlaya biləcəyik. Anti-diffamasiya liqasının rəhbəri Jonatan Qrinblant Ağ Evin bəyanatını bir mənalı qarşılamayıb. O deyib ki, prezidentin nitqi zamanı yəhudilərin adını anmaması təəssüf diğurub. O, Tvitter hesabında günahasız insanlar deyil, 6 miyon yəhudinin öldürüldüyünü yazıb. Holokost qurbanlarının anım günü BMT tərəfindən 2005-ci ildə təsis edilib.